|  |  |
| --- | --- |
| Numri i lëndës: | 2019:078562 |
| Datë: | 26.09.2019 |
| Numri i dokumentit:  | 00536143 |

**P.nr.204/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale ndaj të akuzuarit SH Z nga Peja, rruga “M T”, nr..., për shkak të veprës penale heqja po dëmtimi i vulave zyrtare ose i shenjave nga neni 414 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr.424/2019 të datës 06.03.2019, pas mbajtjes së shqyrtimit fillestar me datë 25.09.2019, në prezencë të Prokurorit të shtetit Lumturije Hoxha, të akuzuarit SH Z, e në mungesë të palës së dëmtuar Përfaqësuesi i autorizuar i Komunës së Pejës merr këtë:

**A K T GJ Y K I M**

I akuzuari SH Z i biri i B dhe i nënës S e gjinisë K, i lindur me datë .., në Pejë, ku edhe jeton ,rruga “M T”, nr..., ka të kryer Fakultetin Juridik, me profesion jurist, i martuar baba i tre fëmijëve, i gjendjes së mesme ekonomike, i identifikuar në bazë të letërnjoftimit me nr..., shqiptar, shtetas i Republikës së Kosovës, mbrohet në liri.

**ËSHTË FAJTOR**

**Për shkak se:**

Me datë 15.02.2019, rreth orës 08:00 min., në Pejë, në rrugën “M T”, dëmton vulat zyrtare apo shenjat e ngjitura nga zyrtarët e autorizuar me qëllim të sigurimit të objektit, në atë mënyrë pasi që Drejtoria për Çështje Pronësoro Juridike në Komunën e Pejës, i kishte vendosur shenjat zyrtare-shiritat për sigurimin e lokacionit të objektit të rrënuar, i pandehuri me qëllim që ti siguroj kalimin për pronën e tij, angazhon punëtor dhe një kamionet për heqjen e rrënojave në atë lokacion, me çrast heq shenjat-shiritat e vendosura nga e dëmtuara e sipër cekur edhe përkundër vërejtjeve që i ishin bërë nga Inspektorati Komunal i Pejës,

-Me çka ka kryer vepër penale, “heqja apo dëmtimi i vulave zyrtare ose i shenjave” nga neni 414 të KPRK-së,

Andaj, gjykata duke u bazuar në nenin 7,41,42,43,46,73, të KPK-së, nenit 414 të KPRK-së, si dhe nenit 365 të KPPRK-së, të akuzuarit SH Z i shqipton:

**DËNIM ME GJOBË**

Ashtu që të akuzuarit SH Z, i cakton dënim me gjobë në shumë prej 300€ (katërqind euro ) e të cilin dënim është i obliguar që ta paguaj në afat prej 90 ditësh pas plotfuqishmërisë së aktgjykimit,

Nëse i akuzuari i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, në kohëzgjatje prej 15 ditësh, duke llogaritur një ditë burgim për çdo 20 euro të gjobës.

I akuzuari obligohet që në emër të shpenzimeve të procedurës penale të paushallit gjyqësor shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar Komuna e Pejës për realizimin e kërkesës pasurore juridike udhëzohet në kontest të rregullt civil.

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr.424/2019 të datës 06.03.2019, ndaj të akuzuarit SH Z nga Peja, rruga “M T”, nr..., për shkak të veprës penale heqja po dëmtimi i vulave zyrtare ose i shenjave nga neni 414 të KPRK-së.

Gjykata ka caktuar shqyrtimin fillestarë me datë 25.09.2019, Pas leximit të aktakuzës nga ana e Prokurorit të shtetit PP/II.nr.424/2019 të datës 06.03.2019, në seancën e shqyrtimit fillestar, gjykata është bindur se i akuzuari i ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari ka deklaruar se i ka kuptuar të gjitha pasojat e pranimit të fajësisë dhe e pranon fajësinë për vepër penale me të cilën ngarkohet, deklaron se është e vërtetë se ditën dhe kohën për të cilën bëhet fjalë në aktakuzë kanë qenë të vendosura shiritat nga Drejtoria e Inspektoratit në Pejë-inspekcioni i ndërtimit, mirëpo personalisht nuk ka marrë pjesë dhe nuk i ka hjekur shiritat është në dijeni dhe me urdhrin për të rregulluar pjesën hyrëse ku e posedon pronën private për të cilën edhe ka leje nga Komuna për përdorimin të asaj rruge pa pengesa, e çka shton se si pasoj e heqjes së shiritave ky veprim nuk ka shkaktuar asnjë pasojë me dëme materiale dhe shpreh keqardhje dhe premton se nuk do ti përsëris veprimet e tilla në të ardhmen.

Prokurori i shtetit ka deklaruar se pajtohet me pranimin e fajësisë nga ana e të akuzuarit, i propozon Gjykatës që të merr si rrethanë lehtësuese me rastin që të pranoj pranimin e fajësisë nga ana e të akuzuarit dhe i njëjti të çmohet si pranim i vullnetshëm dhe i sinqertë me rastin e marrjes së vendimit propozon Gjykatës që pranimi i fajësisë nga ana e të akuzuarit të merret si rrethanë lehtësuese me rastin e marrjes së vendimit mbi dënim.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të të akuzuarit, pasi që ai e ka kuptuar natyrën dhe pasojat e pranimit të fajësisë.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: raporti i policit Elvir Softic #6003 i datës 16.02.2019, deklarata e dëshmitarit-Drejtorit të Drejtorisë së Inspektoratit Komunal të Pejës Leotrim Murtezaj e dhënë në stacion policor në Pejë me datë 16.02.2019, deklarata e të pandehurit SH Z e dhënë në Stacion Policor në Pejë me datë 16.02.2019, Kërkesë nga Drejtoria për Çështje Pronësoro Juridike në Komunën e Pejës me nr. 15/463-01-12384 e datës 05.02.2019, kopja e planit e datës 30.01.2019 fotodokumetacioni, gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, i vie keq, pati sjellje korrekte në shqyrtim fillestar, për gjykatën nuk ka të dhëna se i njëjti më parë ka ra ndesh me ligjin, ndërkaq nga rrethanat rënduese për të akuzuarin e lartcekur gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen e shpenzimeve të procedurës penale të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Konform nenit 463 të KPPK-së, gjykata e udhëzoi palën e dëmtuar Komuna e Pejës, për realizimin e kërkesës pasurore juridike në kontest të rregullt civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.204/19.**

**Sekretare juridike Gjyqtari i vetëm gjykues**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.